section_heading: Izgled
paragraph_text: Veličinom se jako razlikuju, od malenih, prostim okom jedva vidljivih, do tropskih divova, dugih 18&nbsp;cm. Glava im je slobodna i utisnuta u prvi prsni kolutić. Usni organi prilagođeni su za grizenje. Oči su im sastavljene. Noge im obično služe za hodanje, ali su prema različitim prilagodbama preobražene za kopanje, skakanje, veslanje. Često su živih boja, ponekad i metalna sjaja, ponekad imaju različite pjege ili šare. Neke vrste imaju i rogove koji se uglavnom nalaze kod mužjaka. Rogovi mogu biti iz dva dijela poput škara(jelenak), ili samo jedan uzdignut rog.